בקטגוריה זאת תוכלו למצוא את הספרים הטובים ביותר, הספרים המומלצים ביותר, ספרים להורים, ספרים לילדים, ספרים לנוער, ספרים לפעוטות. איינשטיין כבר אמר: "אם אתה רוצה שהילדים שלך יהיו חכמים, תקרא להם ספרי אגדות. אם אתה רוצה שהם יהיו ממש חכמים, קרא להם יותר ספרי אגדות". כאן המקום לפתוח צוהר לעולמות חדשים לילדיכם.
בספר הענק הכי גנדרן בעולם מסופר על עוג שהיה ענק מקסים אבל קצת מוזנח. יום אחד עבר עוג ליד חנות לבגדים ענקיים, ומיד החליט לשפר את הופעתו. כעת, בחולצה מהודרת, עניבה צבעונית ונעליים מבריקות, עוג הוא ענק מקסים וגם... מרשים ומהודר. אלא שבדרך הביתה הוא פוגש חיות הזקוקות נואשות לעזרתו וגם לבגדיו. האם יוותר על כל מה שקנה לעצמו?
עוד ספר קלאסי מאת הסופרת ג'וליה דונלדסון והמאייר אקסל שפלר, יוצרי טרופותי, עטור הפרסים, ורב-המכר טרמפ על מטאטא. לגילאי 3-6 שנים.
ספרים מומלצים בקטגוריה: טרופותי, לקוף יש בעיה.
"סדרה נפלאה לילדים"
לפעמים חיבוק חשוב הרבה יותר ממילים...טיילור היה עצוב. הדבר היפה שבנה - נהרס. כל החיות רצו לעזור לטיילור, אבל אף אחת לא ממש הצליחה לגרום לו לשפר את הרגשתו.
ואז הגיע הארנב. והארנב ידע בדיוק מה לעשות. הארנב הקשיב, רב המכר עטור השבחים של קורי דורפלד, הוא ספר מחמם לב ומרפא לב.
"מה עושים כשכועסים?"
"הקשבה - זה כל הסיפור"
סיפור על פילון צעיר שצבעו האפור לא מצא חן בעיניו. הוא רצה בכל ליבו להיות שונה, צבעוני. ואז הגיעה ציפור קטנה שנחלצה לעזרתו. היא התעופפה ואספה עבורו צבעים מכל מקום שאליו הגיעה, וצבעה אותו בכל צבעי הקשת.
האם הפיל היה מרוצה מהתוצאה? כיצד הגיבה להקת הפילים לשינוי? הסיפור הפיל שרצה להיות הכי כתוב בחריזה זורמת ונעימה עם איוריו הנהדרים של פאול קור שיוצרים חוויה בלתי נשכחת אצל הילדים. עד גיל 3.
ראו גם: כספיון, פילים בכל הצבעים.
"מתאים לכל גיל - מילה על התבגרות"
"ספר מצוין מלמד על קבלה עצמית"
"חנן הגנן בעגלה עם פעמון נוסע ברחוב ושר לו פזמון: שסק, משמש, אפרסמון, בתוכם חבוי מטמון!"
חנן הגנן נותן לילדים פירות ומבטיח שחבוי בהם מטמון, אבל הילדים מוצאים בתוכם רק חרצנים. מה יקרה כשישתלו את החרצנים באדמה? ספרה עטור הפרסים של רינת הופר, שהפך לקלאסיקה בזכות האיורים הנפלאים והחריזה המקסימה. לגילאי 3-6 שנים. נבחר למצעד הספרים של משרד החינוך.
"משעשע, תורם להרחבת אוצר מילים ומודעות פונולוגית"
סיפור משעשע לפעוטות המתאר את הסיטואציה היומיומית המוכרת לכל הורה וילד. הספר מתאר פשפש חמוד המתקשה לקום מהמיטה לעת בוקר, להתלבש, להתארגן ולהתחיל את היום החדש בצורה חיובית. הספר משתייך לסדרת ספרי הילדים של הכותב והמאייר המוכשר אמי רובינגר, שעוסק בספריו בהיכרות עם מושגים בסיסיים כגון צבעים, הפכים ומספרים.
"ספר משעשע שילדים צעירים אוהבים"
בקומה הראשונה תרנגולת שמנה. היא כל-כך שמנה שקשה לה ללכת. בקומה השנייה גרה קוקייה, כל היום היא מהלכת, עושה בקורים ,כי בניה גרים בקינים אחרים. תרנגולת שמנה, קוקייה, חתולה כושית וסנאית. הדיירים מחפשים דייר שיגור בקומה החמישית. והנה "אל הבית באים דיירים חדשים"... לכל אחד מהפונים יש טענות נגד בני הבית עד שמגיע מישהו שמוצא את הכול נפלא וההרמוניה שבה למקום.
בספר קובצו עוד שני סיפורים: "כך ולא כך" ו"מעשה בחמישה אגוזים".
"עשיר ומהנה מאוד"
"גם ממרחק של שנים"
מה הייתם עושים אם פיל היה דופק לכם בחלון בשעת ערב מאוחרת? ומה אם הפיל הזה ברח מהספארי ברמת גן ומחפש את ההורים שלו מאפריקה? ומה אם הוא בכלל לא יודע איפה אפריקה נמצאת? כמובן שהייתם אורזים פירות, עוגיות וגלובוס בתוך תרמיל והולכים איתו לחפש את אפריקה! זה בדיוק מה שיושה ומארי הצעירים עושים בספר הנהדר תכף נחזור קפצנו רגע לאפריקה... היא בטח לא רחוקה, הם חושבים לעצמם ויוצאים למסע שעולה על כל דמיון. לגילאי ראשית קריאה.
נבחר למצעד הספרים של משרד החינוך.
ספרים מומלצים בקטגוריה: חבר שאין כמוהו, טפיטי.
"ספר מקסים וסיפור משגע"
שלושים וחמש שנה אחרי שיצא לאור והילד הזה הוא אני מאת יהודה אטלס והפך לאחד מספרי הילדים האהובים והמצליחים בישראל, הוצאת כתר גאה להציג מבחר ראשון מתוך הספר הנפלא ומתוך הארבעה שראו אור בעקבותיו. השירים החכמים, המצחיקים והאנושיים כל כך של יהודה אטלס הם הילדות הישראלית בהתגלמותה: שירים שמבטאים את נקודת המבט של הילד, שעוסקים ביומיום שלו, בבעיות שלו, ובהתבוננות שלו בעולם.
שירים אמיתים, שבאים ישר מהבטן ומהלב. שירים שהפכו לקלסיקה. מלווה באיורי החלונות הייחודיים של דני קרמן (ועכשיו בצבע!).
ספרים מומלצים בקטגוריה: הילדה שאני אוהב, ניסע אל השדה.
"ספר חכם בפשטותו"
דוקטור מולקולה הוא מדען פרוע ומצחיק, שמשתוקק לגלות את פלאי העולם, והוא עושה זאת אתכם באמצעות ניסויים מדעיים, שבהם דברים קופצים, מבעבעים, נשרפים ומשפריצים. והכי כיף זה שכל אחד יכול לעשות אותם בעצמו. בעזרת חומרים פשוטים שיש בכל בית. בספר הזה תמצאו 24 ניסויים שיפתחו לכם דלת לעולם של הכוחות המסתוריים בטבע. כל ניסוי מדגים תופעה מדעית ומלווה בהסבר קצר ופשוט, שיעזור לכם להבין טוב יותר את העולם, והמדע הוא קסם גדול.
ספרים מומלצים בקטגוריה: דברים שלמדתי היום, סדרת ממציאים ומגלים.
24 ניסויים מדעיים בעזרת חומרים פשוטים שיש בכל בית - עם דוקטור מולקולה המדען הפרוע!
"מהנה ומרתק לכל המשפחה"
לכלבלב יש מזוודה כחולה, שבתוכה הוא שומר את כל האוצרות המיוחדים שלו. יש בה אצטרובל, חלוק נחל, עלים מרקדים, מקל משובח, נוצה מדגדגת... הכלבלב בטוח שלא חסר לו שום דבר כדי להיות מאושר יוצא לטייל עם המזוודה, אבל אז כלבלב פוגש את עכברון, והכל משתנה. מושלם בשביל שניים הוא משל מחמם לב על ידידות, חשיבות השיתוף בשניים, ואושר מול ירח, המסופר בחן ומאויר ביד אמנית.
ספרים מומלצים נוספים בקטגוריה: הארנב הקשיב, טרופותי.
"ספר מרגש ומקסים"
ספר שיריה הבלתי-נשכח של פניה ברגשטיין, מקבל חיים חדשים על הקירות בקיבוצה, גבת. מיכל אפרת, שאיוריה העניקו תואר ודמות אלמותיים לנושאי השירים. שיריה משקפים בצורה נאמנה את חיי הילדים בכפר, בעמק ובנגב ובכל מקום בארץ. השירים האלה הם על-זמניים. עד היום – יותר משישים שנה אחרי שיצאה המהדורה הראשונה – הם עדיין מדברים אל כל ילד שמצא חיפושית בדרך או התלהב מגשם ובוץ. קלסיקה ישראלית שיצאה כבר בעשרות מהדורות, המהדורה הראשונה שלו, בהוצאת הקיבוץ המאוחד, הודפסה ב-1952!
"חובה בכל בית של פעוטות"
איזה כיף לפסל בפלסטלינה! עם הספר המקסים הזה תוכלו גם אתם ליצור המון חיות נהדרות מפלסטלינה, ולהשתמש במלוא היצירתיות.
יש כאן חיות בר גדולות, כמו אריה ופיל, יצורי ים, כמו דולפין וכריש, חיות בית, כמו סוס וכלב, ואפילו יצורים קטנטנים, כמו פרפר ועכביש.
כל חיה מוצגת בשלבים קלים להכנה, ואיורים מפורטים מדגימים איך ליצור אותה בצורה הנכונה. אז קדימה, קחו פלסטלינה וצאו לדרך!
כל אחד יכול להיות אמן פלסטלינה!
"משפר מוטוריקה עדינה תוך כדי משחק"
פתאום המחשב שלי נדלק מעצמו, ועל המסך הופיע גבר שישב בכרסה. זה שוב היה האביר. האביר הצטרף אלינו למשימה עולמית בסרי-לנקה - למנוע את גנבת השן של הבודהה. ובמה הוא ציד אותנו? בשלט-מח ובכל מיני תרסיסים, שמקפיאים אנשים, או מוחקים זכרון. אז טסנו לסרי-לנקה וכבר בהתחלה הפנו אותנו למלון מסים. למה דווקא למלון הזה? ואיך הפושע הבינלאומי שייך לגנבת השן של הבודהה? אחר כך פגשנו נזירה בודהיסטית ישראלית ולא תאמינו מי היא... ומי הם אלה שהציעו לנו טרמפ? והאם הצלחנו במשימה שלנו? לשם כך תצטרכו לקרוא את העלילה.
משימה עולמית היא סדרת ספרים מרתקת וחובקת עולם, המונה 30 ספרים! כל ספר מתמקד במשימה עולמית במדינה אחרת.
"סדרת ספרי מסע והתמודדות נהדרת"
פתאום הופיעו על מסך המחשב גלי ים. אחר כך הופיעה בו דמות במסכה. זה שוב היה האביר. האביר הזה שלח אותי ואת תום למשימה עולמית בפרו - למצוא את זוהר האש, מגדת העתידות האינדיאנית. ובמה הוא צייד אותנו? בשלט-מח ובכל מיני תרסיסים, שמוחקים זיכרון, או מקפיאים אנשים. אז טסנו לפרו, וכל הדרך המורה שישבה לידי חשדה בי. מי היא? מה היא רוצה ממני? האם היא קשורה להיעלמותה של זוהר האש?ואיפה תום? האם נצליח להסיר את החשדות שדבקו במטילים הישראלים? האם הצלחנו במשימה שלנו? בשביל זה תצטרכו לקרוא את העלילה.
"הזדמנות להפגש עם כוחות פנימיים ותרבויות"
לפעמים קשה להיות לינקולן רעש...שמתגורר עם עשר אחיותיו, עם אינספור חיות המחמד שלו ועם הוריו. כשכל כך הרבה אנשים חולקים חדר אמבטיה אחד, לפעמים נדמה שכל מה שצריך לעשות בבית נהפך לתחרות אחת גדולה.
הצטרפו לילדי משפחת רעש בשלל הרפתקאות חדשות: מלהיות הראשון שמנסה משחק וידאו חדש ועד לניסיון נואש להגיע למשאית הגלידה לפני שהיא מסתלקת, מליהנות מהחטיף בלי לחלוק אותו עם אף אחד ועד (לנסות) לסיים פרויקט שגרתי לבית הספר, שיובילו לאולימפיאדת רעש הראשונה!
להיט האנימציה הרעשנים של ערוץ ניקלודיאון הוא מעכשיו גם ספר קומיקס!
בספר החמישי בסדרה, משפחת רעש מזמינה אותנו להשתתף באולימפיאדת הרעש הראשונה!
"הילד נהנה מאד"
קלאסיקה המגוללת את עלילותיהם של חמישה בלונים וחמישה ילדים, "ופתאום... בום! טרך! מה קרה? הבלון התפוצץ, הבלון נקרע. אל תצטערי רותי! כך קרה גם לרון - זה סופו של כל בלון." חמישה ילדים, חמישה בלונים וחתול, בסיפור שליווה את ילדותנו, ולימד אותנו להתמודד עם סופם של בלונים ועם סופים אחרים, בליווי איוריה המקסימים של אורה אייל.
"ספר קלסיקה שחובה להכיר"
האם אתם מביטים בסקרנות על בעלי החיים ועל הצמחים ותוהים מדוע יש מינים כה רבים בעולם? מתי הם נוצרו ואיך? את השאלות האלה שאל לפני מאה וחמישים שנה חוקר הטבע צ'רלס דרווין, ומחקריו הרבים הובילו אותו אל התשובה ולפיתוח תורת האבולוציה. בספר זה תכירו את צ'רלס דרווין הילד, שהיה תלמיד גרוע והתעניין רק בבעלי חיים, אבל צמח להיות חוקר הטבע החשוב בעולם, ותוכלו לצאת אתו להפלגה ארוכה בספינת הביגל, לצפות בבעלי חיים ובנופים מרהיבים. סדרת ממציאים ומגלים מפגישה את הילדים עם גדולי המדענים בהיסטוריה ועם סיפורם האנושי רב–העצמה. כתוב בשפה בהירה המתאימה לגילאי ראשית קריאה.
"כשהבנות מבקשות שוב"
הספר עוסק בילד בשם אופיר אשר יוצא לרחוב ושר ומתופף "בִּים-בָּם-בָּם – תִּירָס חַם". אליו מצטרפים בשיירה עוד חמישה ילדים, שכל אחד מהם משמיע צליל אחר: לירון עם פעמון; יהב, שחף והדובון שרים; צור מחצצר; ואֵלִית מתופפת. אבל כאשר מגיעים אל ביתו של אופיר, ושאר הילדים מגלים כי אין תירס חם, מתרחש עימות שנפתר בעזרת תירס. הספר מאת מרים רות ובאיוריה של אורה אייל, יצא לאור בשנת 1978 ונחשב לנכס צאן ברזל של ספרות הילדים בישראל. סיפור שיש בו הנאה, תקווה, אכזבה ותושייה.
קלאסיקה לגיל הרך: חבורה של ילדים הרוצים תירס חם, צועדים לקראתו ומלווים עצמם בפזמון: בים בם בם - תירס חם!
"סיפור חברתי בקצב וחריזה סוחפים"
ממש ברגע האחרון מחליט שהוא רוצה להשתתף בתחרות הרובוטים. מה עליו לעשות? להמציא רובוט ולבנות אותו. רעיון כבר יש: רובוט שמרים גרביים מהרצפה! נכון שזה גאוני? אך כרגיל אצל האנק, העניינים מסתבכים. מזל שיש חברים טובים, ומזל שהם יודעים להציל אותך בדיוק ברגע הנכון.
בספר השביעי בסדרה, האנק נזכר ברגע האחרון שגם הוא רוצה להשתתף בתחרות הרובוטים, ויש לו רעיון מעולה!
"הילד היה מרותק!"
"אבא, רק עוד סיפור אחרון!
אולי המפוזר בקרון?
אפשר שני סיפורים וכוס מים קרים?
בכל בית שיש בו ילדים מכירים ההורים את השגרה הלילית, שבה הילדים מתקשים להיפרד מהיום, ואילו המבוגרים כבר משתוקקים לקצת שקט ושלווה.
בדיוק על המשא ומתן הזה נכתב הספר המצחיק והשנון הזה, שכולל ניפוח פילים, הברגת קרניים לדישון ועוד כל מיני משימות מוזרות.
את הספר מלווים איוריו הצבעוניים של שחר קובר, שמעניקים לעולם הלא שגרתי עומק רגשי וקסם.
"ספר מצחיק בנושא מוכר לכל משפחה"
סיפורו של אוליבר טוויסט שנולד למציאות קשה בבית מחסה עלוב בעיירה כפרית באנגליה, יתום מסכן ורעב הנתון לחסדיהם של אחרים. לאחר שהוא עובר על כללי בית המחסה ומבקש תוספת דייסה, הוא נמכר לעבודה כשוליה של קברן המתאכזר אליו. אוליבר טוויסט בורח ללונדון ומצטרף לכנופיה של ילדים כייסים. כשכבר נדמה שאפסו סיכוייו להיחלץ מחיי הפשע, הוא שעדיין נותרו אנשים נדיבים וטובי לב בעולם, המוכנים להתמודד עם קשיים רבים כדי להציל את נפשו הטהורה.
ספרים מומלצים נוספים בקטגוריה: הרפתקאות תום סויר, שרלוק הולמס והפרחחים מרחוב בייקר.
"סיפור קלאסי ומותח לאוהבי קריאה"
התקופה היא לפני מלחמת העצמאות, ואנחנו, חבורה של שישה ילדים בני שתים-עשרה מחיפה, החלטנו לעזור למחתרות במאבקן נגד הבריטים ולמען הקמת מדינת ישראל.
"ספר מרתק על אחריות, אומץ וחברות"
"ספר מופת חובה בכל בית"
סיפור על יצור קטן וסקרן שרוצה לדעת הכל על הכל - אבל בעיקר הוא רוצה לגלות מה מסתתר מאחורי הגבעה הגבוהה ההיא, זו שהוא רואה באופק מרחוק. האם שם באמת נגמר העולם, כפי שסבא שלו אומר?
טפיטי רוצה לדעת! מאוד-מאוד רוצה לדעת! בוקר אחד הוא יוצא בחשאי למסע, בדרכו להרפתקה נועזת בקצה העולם. במהלך המסע, הוא נאלץ אומנם להתמודד עם סכנות שונות ומשונות, אבל גם מוצא חבר אמת של ממש.
טפיטי הוא סוריקטה סקרן במיוחד שיוצא למסע כדי לגלות היכן מסתיים קו האופק!
"סדרת ראשית קריאה נהדרת"